recursal/SuperWikiNEXT-32B huggingface dataset:
**Euroopan korkeusvertausjärjestelmä** (lyh. **EVRS**, engl. *European Vertical Reference System*) on euroopanlaajuinen korkeusvertausjärjestelmä. EVRS on myös yhteisnimitys kaikille korkeusjärjestelmille, jotka saadaan em. korkeusvertausjärjestelmän realisaatioina.

EVRS on määritelty EUREF:n päätöslauselmassa vuodelta 2007. Järjestelmän lähtötaso on Normaal Amsterdams Peil (NAP). Järjestelmässä käytetään geopotentiaalilukuja ja normaalikorkeuksia. Pysyvän vuoksen järjestelmä on nollavuoksijärjestelmä.

INSPIRE-direktiivi
------------------

EVRS korkeusvertausjärjestelmänä ei ole korkeusjärjestelmä ISO 19111:n mielessä; sen sijaan jokainen sen realisaatio määrittelee korkeusjärjestelmän. Euroopan komission asetuksessa INSPIRE-direktiivin toimeenpanosta liite 2 määrittelee ensin koordinaattijärjestelmät ISO 19111:n mukaisesti ja määrää sitten, että pystykomponentissa on käytettävä Euroopan korkeusvertausjärjestelmää sen kattamalla maantieteellisellä alueella. On ilmeistä, että em. muotoilun tarkoituksena on mahdollistaa useiden EVRS-realisaatioiden käyttö INSPIREssa.

Realisaatioita
--------------

Suomen N2000 on EVRS:n alueellisena realisaationa korkeusvertauskehys ja korkeusjärjestelmä. Muita merkittäviä realisaatioita on esimerkiksi Euroopan korkeusvertauskehys 2000 (EVRF2000) ja Euroopan korkeusvertauskehys 2007 (EVRF2007).

Lähteet
-------

* Ihde, J. ja W. Augath, 2002. The European Vertical Reference system (EVRS), its relation to a World Height System and to ITRS. Proceedings of the IAG 2001 Scientific Assembly, Budapest, Hungary, IAG Symposia, Vol. 125, 78-83, Springer Berlin

### Viitteet

1. ↑  ISO 19111:2007 Geographic information -- Spatial referencing by coordinates
2. ↑  Komission asetus (EU) N:o 1089/2010, annettu 23 päivänä marraskuuta 2010, Euroopan parlamentin ja neuvoston direktiivin 2007/2/EY täytäntöönpanosta paikkatietoaineistojen ja -palvelujen yhteentoimivuuden osalta
3. ↑  EUROOPAN PARLAMENTIN JA NEUVOSTON DIREKTIIVI 2007/2/EY annettu 14 päivänä maaliskuuta 2007, Euroopan yhteisön paikkatietoinfrastruktuurin (INSPIRE) perustamisesta
Lake Lanier satelliittikuvassa.
Näkymä tekojärvelle Georgian Gainsvillessä.
**Lake Lanier**, virallisesti **Lake Sidney Lanier**, on tekojärvi Yhdysvalloissa, Georgian osavaltion pohjoisosassa, Atlantan koillispuolella. Se saatiin aikaan 1950-luvun puolivälissä patoamalla Chattahoochee-joki Atlantan metropolialueen tulvasuojelua sekä kastelu- ja käyttöveden saantia varten. Vettä altaaseen syöttää myös Chestatee-joki.

Sokkeloisen tekojärven vesipinta-ala on noin 150 neliökilometriä ja rantaviiva noin 1 100 kilometriä ja vesimäärä noin 1,3 kuutiokilometriä. Normaalisti vedenpinta on 326 metriä merenpinnan yläpuolella.

Lake Lanier on nimetty kirjailija Sidney Lanierin (1842–1881) mukaan. Järven on rakentanut ja sitä hallinnoi Yhdysvaltain armeijan tekniset joukot, United States Army Corps of Engineers. Tekojärven muodostava Bufordin pato sijaitsee Forsythin piirikunnassa, ja järvi ulottuu lisäksi neljän Georgian osavaltion piirikunnan alueelle: Hall, Dawson, Gwinnett ja Lumpkin. Järvialueen tärkein kaupunki on 25 000 asukkaan Gainsville.

Tekojärvestä on tullut suosittu vapaa-ajankohde, jossa arvioidaan vuosittain vierailevan lähes kahdeksan miljoonaa kävijää. Alueella on luonnonpuistoja, leirintäalueita, uimarantoja, vapaa-ajan asuntoja, lomakyliä, loistohotelleja, vesipuistoja ja golfkenttiä sekä veneily- ja kalastuspalveluja tarjoavia yrityksiä.

Atlantan kesäolympialaisten 1996 soutu- ja melontakilpailuja pidettiin Lake Lanierillä. Alueen hotellissa järjestettiin vuoden 1997 Bilderberg-ryhmän kokous.

Lähteet
-------

1. ↑  Lake Lanier, Gwinnet County. Viitattu 2.8.2017.

Aiheesta muualla
----------------

* Kuvia tai muita tiedostoja aiheesta **Lake Lanier** Wikimedia Commonsissa

* Lake Lanier Pohjois-Georgian matkailusivustolla (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Lake Lanier
**European Molecular Biology Laboratory** (**EMBL**) on vuonna 1974 perustettu kansainvälinen järjestö jonka tehtävänä on edistää yhteistyötä molekyylibiologian ja siihen läheisesti liittyvien tieteenalojen perustutkimuksessa, ajanmukaisten laitteistojen kehittelyssä, sekä erikoiskoulutuksessa. Järjestöön kuuluu 25 jäsenmaata. Suomi liittyi järjestöön vuonna 1984. 

Organisaation päälaboratorio sijaitsee Saksan Heidelbergissä, ja sillä on viisi muuta sivutoimipistettä Britannian Hinxtonissa, Ranskan Grenoblessa, Saksan Hampurissa, Italian Monterotondossa sekä Barcelonassa.

Euroopan molekyylibiologian laboratoriota hallinnoivat hallintoneuvosto sekä hallintoneuvoston valitsema pääjohtaja. Hallintoneuvostossa jokaista jäsenmaata edustaa enintään kaksi valtuutettua (yleissopimuksen 4. artiklan 2. momentti). Suomen edustajat hallintoneuvostossa ovat professori Johanna Myllyharju Oulun yliopistosta sekä Sirpa Nuotio Suomen Akatemiasta.

Lähteet
-------

1. ↑  EMBL: Member States *www.embl.de*. Viitattu 11.9.2018.
2. ↑  EMBL: General Information - EMBL *www.embl.de*. Viitattu 9.11.2018. (englanniksi)
3. ↑  Johanna Myllyharju Euroopan molekyylibiologian laboratorion ja konferenssin hallintoelimiin *www.oulu.fi*.  Arkistoitu 9.11.2018. Viitattu 9.11.2018. (englanniksi)
4. ↑  EMBL - Office of Information and Public Affairs: EMBL Council - Council Members - EMBL *www.embl.de*. Viitattu 17.1.2020.

Aiheesta muualla
----------------

* EMBL:n kotisivut
**Euroopan museo-organisaatioiden verkosto** (**Network of European Museum Organisations**, **NEMO**) on vuonna 1992 perustettu itsenäinen kansallisten museoliittojen verkosto, joka edustaa museoalaa Euroopan neuvostossa.

Nemo toimii Euroopan neuvostossa museoiden edunvalvojana ja pitää esillä niiden merkitystä kulttuuriperinnön vaalimisessa. Verkosto tiedottaa eteenpäin jäsenliitoilleen Euroopan neuvoston museoita koskevista toimista ja edistää tiedonvälitystä eurooppalaisten museoiden ja alan toimijoiden välillä. Verkoston vuosikokous on yleensä marraskuussa. Verkoston puheenjohtaja ja hallitus hoitavat sen käytännön asioista. Molemmat tahot valitaan vuosikokouksessa kahdeksi vuodeksi kerrallaan.

Lähteet
-------

1. ↑  About NEMO The Network of European Museum Organisations. Viitattu 24.1.2017. (englanniksi)
2. ↑  Executive Board The Network of European Museum Organisations. Viitattu 24.1.2017. (englanniksi)
3. ↑  Heinonen, Jouko & Lahti, Markku: *Museologian perusteet*, s. 252. Helsinki: Suomen museoliitto, 2001. ISBN 951-9426-25-6.

Aiheesta muualla
----------------

* Nemon kotisivut (englanniksi)
*Tämä artikkeli kertoo Britannian kuninkaallisen laivaston tyypin 23 fregatista. Lancasterin muita merkityksiä on täsmennyssivulla.*

**HMS Lancaster** (viirinumero F229) on Britannian kuninkaallisen laivaston tyypin 23 fregatti.

Valmistus
---------

*Pääartikkeli: Tyyppi 23 -fregatti*
Alus tilattiin 15. heinäkuuta 1986 Yarrow Shipbuildersilta, missä köli laskettiin 18. joulukuuta 1987. Se laskettiin vesille 24. toukokuuta 1990 ja otettiin palvelukseen 9. marraskuuta 1991.

Palvelus
--------

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:HMS Lancaster (F229) 

Alus osallistui vuonna 2009 Karibialla huumeiden salakuljetuksen torjuntaan sekä kuljetti uuden Gibraltarin kuvernöörin vara-amiraali Adrian Johnsin toimipaikkaansa. Helmikuussa 2010 se oli Afrikan sarven vesillä osana taisteluosasto 150:tä, jonka tehtävänä oli torjua merirosvousta sekä huumeiden, ihmisten ja aseiden salakuljetusta. Lisäksi osaston tehtävänä oli torjua muuta rikollisuutta sekä terrorismia.

Syyskuussa 2010 alus siirrettiin Portsmouthissa telakalle modernisoitavaksi. Se vapautui telakalta alkuvuodesta 2012 ja alus palautettiin palvelukseen keväällä 2013. Kaikkiaan 17,9 miljoonan punnan tilaus sisälsi viestijärjestelmien, Sea Wolf -ohjusten ja taistelunjohdon uudistamisen. Alukselle asennettiin lisäksi 30 millimetrin kauko-ohjattu pikatykki sekä vakaimet. Kumpikin aluksen akseleista uusittiin, neljä uutta dieselgeneraattoria asennettiin sekä runko maalattiin. Lisäksi majoitus-, vapaa-ajan ja ruokailutilat kunnostettiin. Puolet aluksen miehistöstä palasi alukselle jo lokakuussa 2011 Charlie Guyn alaisuudessa ennen kuin Steve Moorhouse vastaanotti päällikön tehtävät marraskuussa.

Heinäkuusta elokuuhun 2013 alus oli jälleen Karibialla torjumassa huumeiden salakuljetusta, jolloin se takavarikoi lähellä Puerto Ricon rannikkoa pikaveneestä kaikkiaan 680 kg kokaiinia. Takavarikoidun huumeen arvoksi katukaupassa arvioitiin olevan noin 100 miljoonaa puntaa.

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **HMS Lancaster (F229)**.
* Friedman, Norman: *British Destroyers & Frigates - The Second World War and After*. Barnsley, Englanti: Seaforth Publishing, 2008. ISBN 978-1-84832-015-4. (englanniksi)
* Brown, David & Moore, George: *Rebuilding the Royal Navy Warship Design since 1945*. Barnsley, Englanti: Seaforth Publishing, 2012. ISBN 978-1-84832-150-2. (englanniksi)

### Viitteet

1. ↑  RN - HMS Lancaster
2. ↑  Friedman, Norman s. 339

Tyypin 23 fregatit

|  |
| --- |
| *HMS Norfolk* - *HMS Argyll* - *HMS Lancaster* - *HMS Marlborough* - *HMS Iron Duke* - *HMS Monmouth* - *HMS Montrose* - *HMS Westminster* - *HMS Northumberland* - *HMS Richmond* - *HMS Somerset* - *HMS Grafton* - *HMS Sutherland* - *HMS Kent* - *HMS Portland* - HMS St Albans |
| Edeltäjä: Tyyppi 22 – Seuraaja: ei seuraajaa |
Vuoteen lakanoita
**Lakana** on vuodevaate, joka suojaa patjaa tai peitettä ja tarjoaa niiden välissä nukkujalle miellyttävän tuntuman. *Aluslakanaa* käytetään patjan tai sijauspatjan päällysteenä, *peittolakanaa* peitteen ja nukkujan välissä. Perinteiset peittolakanat ovat yksikerroksisia, ja niiden usein pitsikoristeltu tai nimikoitu yläpää taitetaan peitteen päälle. Viime vuosikymmeninä suosioon ovat nousseet erilaiset *pussilakanat*, jotka peittävät myös nukkumapeitteen yläpuolen ja joiden sisään peite pujotetaan. Peitto pujotetaan pussilakanan alareunassa olevasta leveästä aukosta, ja pujottamisen helpottamiseksi yläkulmissa on käsien mentävät aukot.

Alus- ja peittolakanan lisäksi käytetään tyynyä peittävää *tyynyliinaa*. Peittolakana, varsinkin pussilakana, ja tyynyliina, joskus myös aluslakana, valmistetaan usein yhteensopivaksi "setiksi" samasta kankaasta, joka voi olla valkoista, yksiväristä tai kuvioitua. Perinteinen peittolakana ja tyynyliina koristellaan samanlaisin pitsein tai kirjailuin.

Lakanoiden materiaaleja
-----------------------

Lakanakankaiden perinteiset materiaalit ovat silkki, puuvilla ja pellava. Nykyisin käytetään myös tekokuitu- ja sekoitekankaita. 

Yleisin lakanamateriaali nykyisin on puuvilla. Tavalliset puuvillalakanat ovat palttinasidoksella, hienommat kiiltävällä satiinisidoksella kudottuja. Pidempikuituinen kampapuuvilla on parempaa materiaalia lakanoihin kuin edullisempi karstapuuvilla. Lakanakangas voidaan myös merseroida.

Suomalaiset aluslakanoiden koot
-------------------------------

* Aikuisten aluslakana yhden hengen vuoteessa: 150 cm × 270 cm
* Aikuisten aluslakana 120 cm leveässä vuoteessa: 180 cm × 270 cm
* Aikuisten aluslakana parisängyssä: 240 cm × 270 cm
* Lasten aluslakana: 100 cm × 150 cm
* Vauvan aluslakana: 90 cm × 120 cm

Suomalaiset pussilakanoiden koot
--------------------------------

* Aikuisten pussilakana: 210 cm × 150 cm
* Lasten pussilakana: 120 cm × 160 cm
* Vauvan pussilakana: 85 cm × 125 cm

Lähteet
-------

1. 1 2  Maija Suova (toim.): *Emännän tietokirja I–II, 4. uudistettu laitos*, s. 1320. WSOY, 1958.
2. ↑  Lakanat ja vuodevaatteet – ostajan opas (Arkistoitu – Internet Archive), Yhteishyva.fi. Viitattu 2.7.2014.

Aiheesta muualla
----------------

* Kuvia tai muita tiedostoja aiheesta **Lakana** Wikimedia Commonsissa
*Tämä artikkeli kertoo Britannian kuninkaallisen laivaston King George V -luokan taistelulaivasta. Muita samannimisiä aluksia on täsmennyssivulla.*

**HMS King George V** oli Britannian kuninkaallisen laivaston King George V -luokan taistelulaiva.

Valmistus
---------

*Pääartikkeli: King George V -luokka (1911)*
Alus tilattiin Portsmouthin telakalta, missä köli laskettiin 16. tammikuuta 1911. Alus laskettiin vesille 9. lokakuuta ja se otettiin palvelukseen marraskuussa 1912.

Palvelus
--------

Palvelukseen otettaessa alus liitettiin Kotilaivaston 2. taistelulaivaviirikön lippulaivaksi.
Ensimmäisen maailmansodan syttyessä *King George V* liitettiin viirikön, joka koostui sen sisaraluksista sekä Orion-luokan taistelulaivoista, mukana Suureen laivastoon (engl. *Grand Fleet*). Alus jatkoi viirikön lippulaivana.

Alus osallistui 1916 Skagerrakin taisteluun, jossa se ei kärsinyt vaurioita.

*King George V* siirrettiin 1919 Devonportissa reserviin käytettäväksi koululaivana. Vuodesta 1923 alkaen alusta käytettiin tykistön maalina. Se myytiin romutettavaksi joulukuussa 1926.

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **HMS King George V (1911)**.
* Coward, B. R.: *Battleships & Battlecruisers of the Royal Navy since 1861*. Runnymede, Englanti: Ian Allan Ltd, 1986. ISBN 0-7110-1573-2. (englanniksi)
* Gardiner, Robert (toim.): *Conway's All the World's Fighting Ships 1906–1921*. Lontoo, Englanti: Conway Maritime Press, 1985. ISBN 0-85177-245-5. (englanniksi)

### Viitteet

1. 1 2 3  Conway's s. 30
2. 1 2  Coward s. 78

Aiheesta muualla
----------------

* Maritimequestin kuvagalleria HMS King George V
* Worlwar1.co.uk

  

*King George V* -luokan taistelulaivat

|  |
| --- |
| HMS *King George V* –
HMS *Ajax* –
HMS *Centurion* –
HMS *Audacious* |
| Edeltäjä: *Orion*-luokka – Seuraaja: *Iron Duke* -luokka |
Spagettijäätelöä.
**Spagettijäätelö** (saksaksi **Spaghettieis**) on saksalainen jäätelöannos joka valmistetaan spagettiannoksen näköiseksi. Annos valmistetaan puristamalla vaniljajäätelöä Spätzle-puristimen tai perunapuristimen läpi, jolloin se muistuttaa spagettia. Jäätelö asetetaan tämän jälkeen kermavaahdon päälle ja kuorrutetaan mansikkakastikkeella (joka näyttää tomaattikastikkeelta) ja joko kookospähkinän, mantelin tai valkoisen suklaan hiutaleilla, jotka näyttävät parmesaanijuustolta. Perusversion lisäksi on olemassa versioita joissa käytetään tummaa suklaajäätelöä ja pähkinöitä, jolloin annos näyttää carbonaralta bolognesen sijaan.

Spagettijäätelön keksi Dario Fontanella 1960-luvun lopussa Mannheimissa, Saksassa. Fontanellan mukaan kun hän tarjosi innovatiivista luomustaan lapsille nämä purskahtivat itkuun koska olisivat halunneet jäätelöä eivätkä spagettia. Hän sai Mannheimin kaupungin myöntämän "Bloomaulorden"-mitalin vuonna 2014.

Vuosien ajan tätä annosta ei paljoa tunnettu Saksan ulkopuolella ja sitä sai vain joistain gelaterioista ja jäätelöbaareista, erikoistapahtumista ja hotelleista ja ravintoloista ympäri maailmaa. Nykyisin spagettijäätelöä on alkanut saamaan erikoisena annoksena useammasta ravintolasta ja se on saanut huomiota sosiaalisessa mediassa.*lähde?*

Lähteet
-------

1. ↑  Unsere Eiskarte - Eiscafe Allegro (Arkistoitu – Internet Archive), *www.eiscafe-allegro.de* (saksaksi). Viitattu 3. heinäkuuta 2017.
2. ↑  McGavin, Jennifer: Spaghettieis - Spaghetti Ice Cream Sundae from Germany (Arkistoitu – Internet Archive), About.com. Viitattu 12. huhtikuuta 2009.
3. 1 2  Auch im Sommer geben sich immer weniger Schleckmäuler die Kugel (saksaksi), Mannheimer Morgen. Viitattu 1. heinäkuuta 2005.
4. ↑  Überall Botschafter Mannheims - Mannheimer Morgen (saksaksi). Viitattu 3. heinäkuuta 2017.

Aiheesta muualla
----------------

* Spagettijäätelö Wikibooks-sivustolla
* Spagettijäätelö Wikimedia Commons -sivustolla
*Tämä artikkeli käsittelee yritysjohtajaa. Koripalloilija Mikko Tapio Tannerista on eri artikkeli.*
**Mikko Tanner** (29. syyskuuta 1916 Helsinki – 8. joulukuuta 2011 Helsinki) oli suomalainen diplomi-insinööri, teollisuusneuvos ja Neste Oy:n:n varatoimitusjohtaja ja teknillinen johtaja.

Mikko Tannerin vanhemmat olivat sosialidemokraattinen poliitikko ja Elannon toimitusjohtaja Väinö Tanner ja Linda Tanner. Hän pääsi ylioppilaaksi Kallion yhteiskoulusta 1934 ja valmistui diplomi-insinööriksi Teknillisen korkeakoulun kemian osastolta 1938. 

Mikko Tanner palveli sotavuosina kaasunsuojelujoukoissa. Hän oli Enso Gutzeitin Tainionkosken tehtaiden laboratorioinsinöörinä 1940–1951 ja siirtyi sitten Ouluun Typpi Oy:n palvelukseen. Tanner oli aluksi typpitehtaan käyttöinsinöörinä ja toimi viimeksi Typpi Oy:n teknillisenä johtajana. Vuonna 1955 hän siirtyi Neste Oy:n palvelukseen ja ryhtyi vetämään Naantalin öljynjalostamon rakentamisprojektia. Naantalin jalostamon valmistuttua 1957 Tanner nimitettiin jalostamon isännöitsijäksi. Neste Oy:n teknillisenä johtajana toimiessaan Tanner oli mukana vuonna 1966 valmistuneen Porvoon öljynjalostamon rakentamisessa sekä tämän jalostamon laajentamisessa 1970-luvulla. Tanner oli myös Neste Oy:n varatoimitusjohtajana ja hallituksen jäsenenä. Hän sai teollisuusneuvoksen arvon 1976 ja jäi eläkkeelle 1981.

Lähteet
-------

1. 1 2 3  Mikko Tannerin muistokirjoitus (Helsingin Sanomat muistot)

Aiheesta muualla
----------------

* Niklas Jensen-Eriksen: Teollisuusneuvos Mikko Tanner (1916–2011). *Suomen talouselämän vaikuttajat* -verkkojulkaisu (maksullinen). 3.9.2012. Suomalaisen Kirjallisuuden Seura.

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Talousvaikuttajat

 |

 |
**Cornish rex** on kissarotu, joka tunnetaan kiharasta turkista ja eloisasta luonteesta.

Ulkonäkö
--------

Cornish rex -rotuisten kissojen silmiinpistävimmät piirteet ovat siro ja korkeajalkainen vartalo, suuret korvat ja kihara karva. Kysymyksessä ei kuitenkaan ole samanlainen kihara turkki kuin esimerkiksi villakoirilla, vaan aaltomaisesti lainehtiva karva, joka ei kasva pituutta pentuajan jälkeen. Cornish rexin karva on hyvin pehmeää, silkkisen tuntuista. Kasvoissa karva on hyvin lyhyttä ja samettimaista, ja esimerkiksi kotikissoille tyypillinen korva-aukkojen edessä kasvava suojaava karvoitus puuttuu kokonaan. Myös viikset ja kulmakarvat ovat kiharat. Cornish rexeillä on kiilamainen pää ja keskikokoiset ovaalinmuotoiset silmät. Ulkoinen olemus voi johtaa tottumattoman harhaan: syliin hypännyt siro otus painaa paljon enemmän kuin odottaisi. Cornish rexit ovat hyvin lihaksikkaita, jopa niiden häntä on vahva. Niillä on pitkät varpaat, joilla ne pystyvät käsittelemään esineitä hyvin taitavasti.

Kaikki värit ovat cornish rexillä sallittuja.

Luonne
------

Kaikki kissat ovat notkeita ja nopeita, mutta cornish rexeillä nämä ominaisuudet ovat erityisen korostuneita. Cornish rex on leikkisä, ihmisten seurasta nauttiva, herkästi innostuva ja loputtoman utelias. Cornish rex on yksi aktiivisimmista kissaroduista. 

Cornish rex

Suomen cornish rexit
--------------------

Rekisteröityjä cornish rexejä on Suomessa lähes 2000, joten rotu ei ole erityisen harvinainen, mutta ei kaikkein tavallisimpiakaan. Ensimmäiset cornish rexit tuotiin Suomeen vuonna 1967, kasvatus alkoi vuonna 1968. 

Cornish rex on ollut Suomen Kissaliiton rekisteröidympien rotujen TOP10 -listalla jo useamman vuoden ajan. 2020 cornish rexejä rekisteröitiin 186 kpl, 2019 231 kpl ja 2018 193 kpl.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Cornish rex**.
* Cornish rex ry
* Suomen Rex-kissayhdistys ry:n sivustolla on esitelty mm. rodun syntyhistoria.
* Rex-kissa ystävät ry
**Ducati Desmosedici GP9** on nelitahtinen ja 800-kuutioinen ratamoottoripyörä, jolla Ducati saavutti kolmannen sijan valmistajien mestaruudesta MotoGP luokassa kaudella 2009. Kuljettajista australialainen Casey Stoner sijoittui neljänneksi. Toisena kuljettajana ajanut yhdysvaltalainen Nicky Hayden sijoittui kolmanneksitoista ensimmäisellä kaudellaan Ducatilla, joka oli hänen huonoin sijoitus MotoGP:ssä. GP9:lla voitettiin kauden 17:stä kilpailusta neljä, joista kaikki tuli Stonerin ajamana.

Tausta
------

Suunnittelusta ja kehityksestä vastasivat Claudio Domenicali ja Filippo Preziosi. Pyörän testit aloitettiin toukokuussa 2008, jota ajoivat Vittoriano Guareschi ja Niccolò Canepa. GP9 ei varsinaisesti kokenut suuria muutoksia edellisiin Ducatin 800-kuutioisten malleihin. Runko ja moottori pysyivät pitkälti samana. Moottorina toimi nelisylinterinen, nestejäähdytteinen 90-asteen V4 nelitahtimoottori, jonka hevosvoimaksi on arvioitu yli 200. Ducati käytti GP9 mallissa ensimmäistä kertaa hiilikuiturunkoa, jota entinen Formula 1 insinööri Alan Jenkins ja Ducatin pitkäaikainen konsultti oli kehittänyt suurimmaksi osaksi. Pyörän huippunopeudeksi mitattiin Mugellon kilpailussa 348 kilometriä tunnissa.

Ducatin tehdastallin lisäksi Pramac Racing käytti samaa pyörää, jossa kuljettajina olivat Mika Kallio ja Ducatin tehdastallin testikuljettaja Niccolò Canepa. Aleix Espargaró korvasi molempia kuljettajia neljän kilpailun verran. Kallio saavutti parhaimmillaan seitsemännen sijan San Marinon kilpailussa. Grupo Francisco Hernando ajatti myös yhtä GP9 pyörää, jota ajoi Sete Gibernau. Hänen paras sijoitus oli yhdestoista.

MotoGP-tulokset
---------------

(**lihavointi** tarkoittaa paalupaikkaa ja *kursivointi* kilpailun nopeinta kierrosta.)

| Vuosi | Talli | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2009 | Ducati Team |  | QAT | JPN | ESP | FRA | ITA | CAT | NED | USA | GER | GBR | CZE | IND | SMR | POR | AUS | MAL | VAL | 274 | 3. |
| Australia Casey Stoner | ***1*** | 4 | 3 | 5 | 1 | *3* | 3 | 4 | 4 | 14 |  |  |  | 2 | **1** | 1 | DNS |
| Yhdysvallat Nicky Hayden | 12 | Kesk. | 15 | 12 | 12 | 10 | 8 | 5 | 8 | 15 | 6 | 3 | Kesk. | 8 | 15 | 5 | 5 |
|

Lähteet
-------

1. ↑  Suppo confirms Desmosedici GP9 has already been tested *motogp.com* Viitattu 10.7.2017 (englanniksi)
2. ↑  he 2009 MotoGP bike from Ducati made its public debut during the post Barcelona GP test today *autosport.com* 9.6.2008 Viitattu 10.7.2017 (englanniksi)
**RoboCop: Prime Directives** on kanadalainen Gemini-palkittu minitelevisiosarja, joka perustuu elokuvaan *RoboCop*. Sarjan ensimmäinen jakso esitettiin Kanadassa 4. tammikuuta 2001. RoboCopista tuotettiin yhteensä 4 jaksoa, joista jokainen kesti noin 90 minuuttia. Sarja oli huomattavasti väkivaltaisempi kuin edellinen *RoboCop*-televisiosarja.

Juoni
-----

Tarina sijoittuu aikaan kymmenen vuotta ensimmäistä elokuvaa myöhemmin, kun RoboCop on vanhentunut, väsynyt ja itsetuhoinen poliisi. Delta City on nykyisin maaplaneetan turvallisin kaupunki, jonka myötä RoboCopia ei katsota enää tarpeelliseksi.

### Ensimmäinen puolisko

Sarjan ensimmäinen puolisko keskittyy poliisikomentaja John T. Cableen, jonka murhasi juonitteleva OCP:n turvallisuusjohtaja Sara Cable, joka on myös hänen entinen vaimonsa. John T. Cable kuitenkin pelastetaan RoboCopin tavoin kyborgiksi. Hänet nimetään RoboCableksi ja lähetetään tuhoamaan RoboCop. Sillä välin konkurssin partaalla oleva OCP saa uudeksi pääjohtajakseen Damian Lowen, joka onnistuu murhaamaan koko yhtiön johtokunnan. Tuodakseen OCP:n takaisin konkursin partaalta hän suunnittelee käyttävänsä tekoälyä nimeltä SAINT automatisoidakseen koko kaupungin.

### Toinen puolisko

Toinen puolisko esittelee tohtori David Kaydickin, joka suunnittelee esittelevänsä bioteknisen viruksen hävittääkseen kaiken elollisen maapallolta. Kaydick saa hallintaansa RoboCablen asentaessaan häneen sirun, joka tuottaa kipua, mikäli RoboCable ei tottele tohtorin käskyjä. RoboCop saa vihjeen teknologiaa varastavalta ryhmältä, jotka yrittävät päättäväisesti pysäyttää Kaydickin ja RoboCopin pojan James Murphyn.

Näyttelijät
-----------

|  |  |  |
| --- | --- | --- |
|  Page Fletcher  | … |  Alex Murphy/RoboCop
  |
|  Maurice Dean Wint  | … |  John Terrence Cable/RoboCable
  |
|  Maria del Mar  | … |  Sara Cable
  |
|  Geraint Wyn Davies  | … |  tohtori David Kaydick
  |
|  Leslie Hope  | … |  Ann R. Key
  |
|  Anthony Lemke  | … |  James Murphy
  |
|  Rebeka Coles-Budrys  | … |  Jordan
  |
|  Kevin Jubinville  | … |  Damian Lowe
  |
|  David Fraser  | … |  Ed Hobley
  |
|  Meg Hogarth  | … |  tohtori Colleen Frost
  |

Aiheesta muualla
----------------

* TV.com (Arkistoitu – Internet Archive)
* *RoboCop: Prime Directives* AllMoviessa. (englanniksi)

*RoboCop*

|  |  |
| --- | --- |
| Elokuvat | 
* RoboCop
* RoboCop 2
* RoboCop 3
* RoboCop

 |
| Televisio | 
* RoboCop: The Animated Series
* RoboCop
* RoboCop: Alpha Commando
* RoboCop: Prime Directives

 |
| Pelit | 
* RoboCop
* RoboCop 2
* RoboCop 3
* RoboCop vs. The Terminator
* RoboCop

 |
| Sarjakuvat | 
* RoboCop vs. The Terminator
* RoboCop

 |
| Hahmot | 
* RoboCop
* ED-209

 |
**Tuomas Mustonen** (s. 4. kesäkuuta 1985 Helsinki) on suomalainen jalkapalloilija, joka kaudella 2017 edustaa Kakkosessa pelaavaa Gnistania.Pelipaikaltaan Mustonen on hyökkääjä. Hän on ollut tehokas maalintekijä pelaamissaan alasarjaotteluissa.

Ura
---

Mustonen aloitti uransa Kolmosen FC POHUssa, jota hän edusti vuoteen 2005 asti. Vuonna 2006 Mustonen siirtyi Kakkosen IF Gnistaniin. Hän edusti seuraa kaksi kautta ja siirtyi vuonna 2008 Ykkösessä pelanneeseen Käpylän Palloon. Hän palasi yhden kauden jälkeen Gnistaniin, jossa pelasi vuoteen 2013 asti. Gnistan-aikanaan Mustonen oli kahdesti Kakkosen lohkonsa paras maalintekijä, vuosina 2011 ja 2013. Yhteensä hän teki Gnistanin sarjaotteluissa 93 maalia.

Kaudeksi 2014 Mustonen siirtyi Ykköseen nousseeseen HIFK Fotbolliin. Hän pelasi kaudella 2014 Ykkösessä 20 ottelua tehden kahdeksan maalia, kun HIFK nousi Veikkausliigaan voitettuaan Ykkösen mestaruuden. Mustonen debytoi Veikkausliigassa huhtikuussa 2015 IFK Mariehamnia vastaan.

Mustonen on pelannut myös futsalia FC POHU/MHP C.F:n riveissä.

Lähteet
-------

1. 1 2 3 4  Urheilusanomat, Veikkausliigaopas 2015
2. 1 2   (Arkistoitu – Internet Archive)
3. ↑
4. ↑
5. ↑   (Arkistoitu – Internet Archive)
**Tuomas Palaiologos** (1409–1465) oli Bysantin keisari Manuel II Palaiologoksen nuorin poika. Hän oli Morean despootti vuodesta 1449 aina siihen asti kun turkkilaiset valtasivat Morean vuonna 1460. Morean menetyksen jälkeen hän eli Italiassa, missä hänet tunnustettiin yleisesti Bysantin keisariksi. 

Hänen veljiänsä olivat keisarit Johannes VIII ja Konstantinos XI, Morean despootit Theodoros II ja Demetrios, ja Tessalonikin despootti Andronikos.

Kun Konstantinos XI:stä tuli keisari, hän antoi veljelleen Tuomakselle Morean despotaatin hallittavakseen. Pari vuotta myöhemmin Demetrios lähetettiin myös Kreikkaan ja veljekset saivat hallita Moreaa yhdessä. Sen jälkeen kun Mehmed II:n joukot valtasivat Konstantinopolin, hän päätti että veljekset saisivat jatkossakin hallita yhdessä. Tuomas päättikin nyt etsiä tukea lännestä. Hän menin naimisiin erään genovalaiseen aatelissukuun kuuluvan naisen kanssa. Mutta pian veljien välille syttyi sisällissota, jonka Tuomas voitti. Demetrios pakeni Mehmedin luokse ja pyysi tätä avukseen. Turkkilaisten hyökätessä Moreaan Tuomas pakeni perheineen Italiaan vuonna 1460. Morean väestön hän jätti oman onnensa nojaan. Viimeisin taistelu turkkilaisia vastaan käytiin Salmenikonin kaupungista, jossa keisariperheelle kaukaista sukua oleva Graitzas Palaiologos piti pintansa yli kuukauden ajan.

Morean menetyksen jälkeen Tuomas asui Roomassa, jossa hänet tunnustettiin Bysantin keisariksi. Kun Tuomas kuoli vuonna 1465. hänen poikansa **Andreas Palaiologos** peri Bysantin keisarin arvonimen. Hän myi kuitenkin arvonimensä Ranskan kuninkaalle Kaarle VIII:lle. Andreas kuoli vuonna 1503 ilman perillisiä.

Vuonna 1472 paavi järjesti, että Tuomaksen katolinen tytär Zoe Palaiologina (Sofia) meni naimisiin Venäjän Iivana III:n kanssa.

Lähteet
-------

1. ↑  Palaeologus family Encyclopedia Britannica. Viitattu 29.3.2014.


|  |  |  |
| --- | --- | --- |
| Edeltäjä:**Konstantinos XI** | **Bysantin keisari**vain nimellinen | Seuraaja:**Andreas Palaiologos** |

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Vatikaani

 |

 |
Wen Tianxiangin rintakuva
**Wen Tianxiang** (文天祥, Wade-Giles: Wen T'ien-hsiang, 1236–1283) oli Eteläinen Song-dynastian oppinut ja ministeri. Häntä pidetään Kiinassa isänmaallisuuden ja uskollisuuden suurimpana symbolina ja hänen kirjoituksiaan opiskellaan edelleen kouluissa.*lähde?*

Wen syntyi 1236 Lulingissa (nyk. Ji’an), Jiangxissa. Vuonna 1256 hän oli keisarillisen virkatutkinnon ylin valvoja, rangaistusten ministeri, hallitsi Hunania ja Jiangxia ja saavutti viimein pääministerin aseman.*lähde?*

Vuonna 1278 hän lähti neuvottelemaan rauhaa etenevien Kublai-kaanin joukkojen kanssa, jotka vangitsivat hänet ja tarjosivat hänelle uudelleen pääministerin asemaa alaisuudessaan. Wen kieltäytyi ja pakeni Wenzhouhin, missä kokosi Song-dynastian joukot taisteluun. Hänet vangittiin kuitenkin Haifengin taistelun tappion jälkeen, ja määrättiin määräämään Song-dynastian joukot antautumaan, mistä Wen myös kieltäytyi ja kirjoitti runon joka päättyi sanoihin: "Onko kukaan kuolemalta turvassa / Jättäkää uskollinen sydämeni loistamaan historian lehdille."

Hän kärsi neljä vuotta mongolien vankilassa Dadussa ennen teloitustaan 1282. Vankeudessa hän kirjoitti kuuluisat teoksensa "Oikeamielisen hengen ylistys" (正气歌; Zhengqige) ja "Lingdingyangin ylitys." (过零丁洋).

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Japani
* Australia
* Korea
* Kroatia
* Alankomaat

 |
|  |
| Tieteilijät | 
* CiNii

 |
|  |
| Henkilöt | 
* Trove

 |
|  |
| Muut | 
* IdRef

 |

 |
Blomqvist-Nyberg-lentokone
**Blomqvist-Nyberg** oli ensimmäinen Suomessa rakennettu harrasterakenteinen lentokone. Vuosina 1925–1926 rakennettu kone oli kaksipaikkainen, ylätasoinen nestejäähdytetyllä rivimoottorilla varustettu yleisilmailukone. Sen lentonopeus oli noin 160 km/h.

Emil Nyberg kiinnostui Santahaminassa vuonna 1918 mekaanikkona toimiessaan lentokoneista ja sai Atle Blomqvistin avukseen. Yhdessä he alkoivat vuonna 1925 suunnitella ja rakentaa lentokonetta Sääksmäessä.

220-hevosvoimaisen Hispano-Suiza-moottorin hankinta oli suunnittelun lähtökohta. Rakentamiseen haettiin lupaa viranomaisilta Helsingistä, tuolloin ohje oli rakentaa kone ja lentää se rekisteröintiä varten Helsinkiin. Lujuuslaskuja yms. ei juuri tehty. Mitoitus oli konservatiivista, esimerkiksi siipisalko umpikoolinkia ja siipien muotolevyt suhteellisen paksua vaneria.

Rakentaminen kesti vain kolme kuukautta. Ensin koneella tehtiin lumelta rullauskokeita, mutta ilmaan noustuaan kone vaurioitui laskussa. 

Ilmavoimat kutsui suunnittelijat Uttiin lentokoulutukseen. Keväällä 1926 konetta lähdettiin lentämään Helsinkiin. Hämeenlinnan kohdalla jäähdyttäjä alkoi vuotaa moottorin tärinöiden vuoksi. Se korjattiin ja pakkolaskun telinevaurio. Tikkurilan kohdalla koneesta tuli öljynsekaista vettä ulos ja pakkolasku johti koneen tuhoon. Konetta ei korjattu. Myöhemmin kone entisöitiin ja se on esillä Suomen ilmailumuseossa.

Lähteet
-------

* Pentti Virtanen, "Nuo mainiot miehet Sääksmäellä", Suomen Siivet, 4, marraskuu 1969, s. 18-19

Aiheesta muualla
----------------

* Omatekoisella lentokoneella Sääksmäeltä Tikkurilaan maaliskuun 13, Suomen Kuvalehti, 07.05.1927, nro 19, s. 14, Kansalliskirjaston digitaaliset aineistot
**Ducati Desmosedici GP16** on nelitahtinen ja 1000-kuutioinen ratamoottoripyörä, jolla Ducati saavutti kolmannen sijan valmistajien mestaruudesta MotoGP luokassa kaudella 2016. Kuljettajista italialainen Andrea Dovizioso sijoittui viidenneksi. Toisena kuljettajana ajanut toinen italialainen Andrea Iannone sijoittui yhdeksänneksi viimeisellä kaudellaan Ducatilla. GP16:lla voitettiin kauden 18:sta kilpailusta kaksi, joista Dovizioso ja Iannone kumpikin ajoivat yhden voiton. Iannonen voitto Itävallan kilpailussa oli Ducatille ensimmäinen sitten kauden 2010. Dovizioson sijoituttua samassa kilpailussa toiseksi se tarkoitti Ducatin ensimmäistä kaksoisvoittoa sitten kauden 2007 Australian kilpailun.

Tausta
------

Desmosedici GP16 esiteltiin helmikuussa 2016 ja Ducatin tallipäällikkö Gigi Dall'Igna kuvaili pyörän olevan "evoluutio" viimeaikaisista haastajista. Ducati oli edelleen menneiden kausien tapaan nopein pyörä suoralla ja lisäsiivekkeet GP15 mallista olivat edelleen mukana. Andrea Iannone ajoi kauden huippunopeuden 351 kilometriä tunnissa Qatarissa. Pyörässä käytettiin edellisen kauden tapaan alumiinirunkoa.

MotoGP-tulokset
---------------

(**lihavointi** tarkoittaa paalupaikkaa ja *kursivointi* kilpailun nopeinta kierrosta.)

| Vuosi | Talli | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2016 | Ducati Team |  | QAT | ARG | AME | ESP | FRA | ITA | CAT | NED | GER | AUT | CZE | GBR | SMR | ARA | JPN | AUS | MAL | VAL | 261 | 3. |
| Italia Andrea Dovizioso | 2 | 13 | Kesk. | Kesk. | Kesk. | 5 | 7 | **Kesk.** | 3 | 2 | Kesk. | 6 | 6 | 11 | 2 | 4 | ***1*** | 7 |
| Italia Andrea Iannone | Kesk. | Kesk. | 3 | 7 | Kesk. | *3* | Kesk. | 5 | 5 | ***1*** | 8 | Kesk. | DNS | DNS |  |  | Kesk. | 3 |
|

Lähteet
-------

1. ↑  MotoGP 2016: Austria – Ducati’s first win since 2010 15.8.2016 Viitattu 10.7.2017 (englanniksi)
**Lavushimandan piiri** on yksi Muchingan maakunnan piireistä Sambiassa. Piirin pinta-ala on 14136,87 km2 ja sillä on yhteistä rajaa kuuden muun piirin kanssa. Lavushimandan piirin pohjoispuolella ovat Mpikan sekä Kanchibiyan piirit, itäpuolella Mambwen piiri, eteläpuolella Chitambon piiri ja länsipuolella Lungan sekä Samfyan piirit.

Lavushimandan piiri muodostaa yhden vaalipiirin, joka koostuu neljästä osa-alueesta: Chikanda, Mupamadzi, Lukulo ja Lulimali. Lavushimandan piirissä on kaksi päällikkökuntaa, Mpumba ja Chiundaponde, joista Mpumban päällikkökunnan päällikkö Mpumba hallitsee Chikandan sekä Mupamadzin osa-alueita ja Chiundaponden päällikkökunnan päällikkö Chiundaponde hallitsee Lukulon sekä Lulimalin osa-alueita.

Vuoden 2010 väestötietojen mukaan Lavushimandan piirin väkiluku on 36805 henkilöä. Vuonna 2018 väkiluvun arvioitiin kuitenkin olevan jo 61707 henkilöä.

Lavushimandan piiri sijaitsee 1568 metrin korkeudessa merenpinnan yläpuolella. Kesät ovat alueella kuumia sekä trooppisia ja piirin itäosissa lämpötila voi nousta kesäisin +40°C:een. Talvisin lämpötila voi laskea +17,5°C:een. Piirin laaksossa vuotuinen sadanta on noin 1000 mm ja tasangoilla Muchingavuorten juurella vuotuinen sadanta on noin 1200 mm. Tuulet puhaltavat pääsääntöisesti idän ja kaakon suunalta, mutta sadekaudella tavallisemmin jostain koillisen ja lännen väliltä. Voimakkaimmat tuulet puhaltavat kuitenkin idästä ja niitä voi tuulla ympäri vuoden.

Lavushimandan piirin kasvillisuus koostuu pääasiassa neljästä erityyppisestä metsästä, kolmesta erityyppisestä metsäsavannista ja ruohostomaasta. Ruohostomaiden kasvillisuus riippuu tarkasteltavan alueen maaperästä. Yleisesti ottaen ruohostomailla kasvaa puita siellä täällä ja alueilla tavataan säännöllisesti ruohostopaloja kuuman kuivan kauden aikaan. Lavushimandan piirissä on kaksi kansallispuistoa: Lavushimandan kansallispuisto ja Etelä-Luangwan kansallispuisto. Lisäksi piirissä on kolme riistanhoitoaluetta.

Lavushimandan piiristä johtaa maantie T2 maakunnan pääkaupunkiin Chinsaliin. Lisäksi alueen läpi kulkee Tansanian–Sambian rata ja piirin alueella on viisi toimivaa juna-asemaa: Lukulun, Finkulin, Munungan, Salamon ja Kalonjen asemat. Radalla liikennöivät junat kuljettavat sekä tavaraa että ihmisiä, mutta junaliikenteen suurimmat haasteet ovat kaluston vanhanaikaisuus sekä junien hitaus. Raideliikenteessä on kuitenkin kasvupotentiaalia ja liikenteen kehittäminen vaatisi investointeja nopeampiin sekä nykyaikaisempiin juniin. Tie- ja raideliikenteen lisäksi Lavushimandan piirissä toimivat myös eri yritysten lanka- ja matkapuhelinverkot sekä Internet-yhteys.

Lähteet
-------

* Muchinga Province Provincial Administration: Lavushimanda (englanniksi)
Blondi (oikeassa laidassa) kuvassa oikealla Adolf Hitlerin ja Eva Braunin kanssa.
Saksanpaimenkoira **Blondi** (1941 – 29. huhtikuuta 1945 Berliini) oli Martin Bormannin vuonna 1941 Adolf Hitlerille lahjoittama lemmikki.

Joissakin lähteissä Blondin syntymävuodeksi esitetään 1936. On kuitenkin todennäköisempää, että Bormann lahjoitti Blondin Hitlerille pentuna. Jotkut lähteet kertovat tosin, että Blondi olisi ollut keväällä 1945 yhdeksänvuotias, kun sillä teetettiin pentuja. Hitlerillä oli tapana nimetä koiriaan Blondaksi tai Blondiksi. Hän oli hankkinut jo vuonna 1926 yhden saksanpaimenkoiran, jonka hän oli nimennyt Blondaksi. Blondalla teetettiin vuonna 1930 pentuja, joista yhden Hitler piti itsellään ja nimesi myös Blondaksi.

Hitler piti Blondista erityisen paljon. Hän antoi koiransa nukkua makuuhuoneessaan ja opetti sille temppuja. Vuonna 1942 hän osti sille seuraksi toisen saksanpaimenkoiran, Bellan. Hitlerin sihteeri Traudl Junge kuvaa kirjassaan *Viimeiseen saakka: Hitlerin sihteerin muistelmat* Blondin olleen parhaiten opetettu koira, jonka hän oli koskaan nähnyt. Ian Kershaw’n mukaan Hitler osoitti Blondille etenkin loppua kohti enemmän hellyyttä kuin ketään ihmistä kohtaan, Eva Braun mukaan lukien.

Kuolema
-------

Natsi-Saksan viimeisinä päivinä Blondi ja sen uudet pennut olivat Hitlerin mukana tämän komentobunkkerissa Berliinissä. Bunkkerissa Hitler oli ilmaissut pettymyksensä "pettureihin", kuten SS:n johtajaan Heinrich Himmleriin, joka oli yrittänyt solmia oman rauhan liittoutuneiden kanssa, ja hän suhtautuikin nyt vainoharhaisesti kaikkiin. Hän oli saanut SS-kirurgi Ludwig Stumpfeggerilta syanidikapseleita edellisvuoden lokakuussa. Näitä kapseleita oli jaettu myös kaikille muille bunkkerissa oleville halukkaille, jotka ilmoittivat tekevänsä itsemurhan yhdessä *Führerinsä* kanssa. Hitler itse epäili kapselien toimivuutta, ja hän määräsi, että yhtä kapseleista testattaisiin Blondilla. 

29. huhtikuuta 1945 hieman ennen iltapäivän palaveria Hitlerin henkilääkäri Werner Haase ja koirien hoitaja kersantti Fritz Tornow pakottivat Blondin suun auki. Haase murskasi syanidikapselin pihdeillä koiran suuhun, ja Blondi kuoli silmänräpäyksessä. Tornow oli silminnähden järkyttynyt. Hitler ei ollut paikalla, mutta hän tuli pian huoneeseen katsomaan koiransa ruumista lähtien hetken kuluttua sanaakaan sanomatta pois. Kersantti Tornow sai tehtäväkseen lopettaa Blondin pennut sekä myös muiden bunkkerissa olleiden koirat. Tornow riisti Joseph Goebbelsin lapsien koiranpennut ja vei ne bunkkerin tarhaan, jossa hän ampui ne pistoolilla kuoliaaksi.

Lähteet
-------

1. 1 2  Wilson, James: *Hitler’s Alpine Headquarters*, s. 93. Pen and Sword, 2014. ISBN 1473831873.
2. 1 2  Kershaw, Ian: *Hitler*, s. 910–911. Alkuteos Hitler (2008), lyhennetty laitos kaksiosaisesta teoksesta Hitler 1889–1936: Hubris (1998) ja Hitler 1936–1945: Nemesis (2000). Suomentanut Ilkka Rekiaro. Helsingissä: Otava, 2009. ISBN 978-951-1-22804-2.
3. ↑  Lehmann, Armin & Carroll, Tim: "Luku 14: Götterdämmerung", *In Hitler’s Bunker: A Boy Soldier’s Eyewitness Account of the Führer’s Last Days*. Random House, 2011. ISBN 1780573022.
**Lavinia Tananta** (s. 3. marraskuuta 1987 Semerang) on indonesialainen tennispelaaja. Hän sijoittui urallaan kaksinpelissä parhaimmillaan WTA-maailmanlistan sijalle 301 elokuussa 2010 ja nelinpelissä sijalle 218 heinäkuussa 2011.

Tananta pelasi ITF-turnauksessa ensimmäisen kerran Jakartassa vuonna 2003. Hän voitti vuonna 2006 Muzaffarnagarissa pelatun ITF-nelinpeliturnauksen singaporelaisen Wei Ping Leen kanssa. Yhteensä hän voitti urallaan 14 ITF-turnausta nelinpelissä. Kaksinpelissä hän voitti ensimmäisen ITF-turnauksen Jakartassa 2006. Seuraavat voitot tulivat Manilassa 2008, Kuchingissa ja Surakartassa 2009, Hatyaissa 2010 ja Surakartassa 2013.

Lavinia valittiin Indonesian Fed Cup -joukkueeseen vuodesta 2008 alkaen yhteensä kymmenen kertaa osallistuen 35 maaotteluun. Kaksinpeleistään hän voitti 17 ja hävisi kahdeksan ja nelinpelissä voitti yhdeksän ja hävisi kuusi.

Lähteet
-------

1. 1 2  Lavinia Tananta Billie Jean King Cup -sivustolla (englanniksi)
2. ↑  Lavinia Tananta WTA:n sivuilla (englanniksi)
3. 1 2  Lavinia Tananta ITF:n sivuilla (englanniksi)

Aiheesta muualla
----------------

* Lavinia Tananta WTA:n sivuilla (englanniksi)
* Lavinia Tananta ITF:n sivuilla (englanniksi)
* Lavinia Tananta Billie Jean King Cup -sivustolla (englanniksi)
**King Edward** oli suomalainen kolmimastoinen teräsfregatti, joka oli rakennettu 1891. Fregatti oli uusikaupunkilaisten laivanvarustajien omistuksessa 1910-1915. Laiva miehistöineen tuhoutui elokuussa 1915 hirmumyrskyssä Meksikon lahdella.

Fregatti King Edwardin rakensi Russell & Co. Port Glasgowssa Skotlannissa vuonna 1891 glasgowilaiselle J. A. Walker & Co.-varustamolle. Laivan vetoisuus oli 1 676 bruttorekisteritonnia ja kantavuus 2 800 kuollutpainotonnia. Laivan pituus oli 79,50 metriä, leveys 11,26 metriä ja syväys 7,0 metriä.

Suomeen fregatti ostettiin King Shipping Co. (J.A. Walker & Co.)-varustamolta Glasgowsta vuonna 1910. Laivaa kutsuttiin sen tekemien nopeusennätysten ansiosta lempinimellä *the Flying Finn*. Fregatti lähti puutavaralastissa 10. elokuuta 1915 Texasin Sabine Passin satamasta Meksikon lahdelta kohti Buenos Airesia mutta katosi matkalla jäljettömiin 20 hengen miehistöineen joista kuusi oli suomalaisia. Fregatin on arveltu tuhoutuneen hirmumyrskyssä joka saapui Meksikon lahdelle elokuun puolivälissä 1915. Laivan pelastusvene löytyi tyhjänä 12. syyskuuta 1915 Mobilen lähistöltä.

Lähteet
-------

1. 1 2 3  Jukka Mikkolan Suurten purjelaivojen bibliografia : King Edward (Arkistoitu – Internet Archive)
2. 1 2 3  Vakkasuomalaisia purjealuksia ja laivanvarustajia : Teräsfregatti King Edward (Arkistoitu – Internet Archive)
**Epcot** on Walt Disney Worldiin kuuluva teemapuisto, joka sijaitsee Orlandossa, Floridassa. Vuosittain siellä käy noin 11 miljoonaa ihmistä, mikä tekee siitä maailman kuudenneksi eniten vieraillun teemapuiston, ja Disney Worldin kakkosen Magic Kingdomin jälkeen. Jos Disney World lasketaan yhdeksi kohteeksi, se on maailman suosituin.

Alueen kartta. Future World kartan alaosassa, yläosassa tekojärvi ja sen ympärillä eri maiden paviljongit.
EPCOT on lyhenne sanoista Experimental Prototype Community of Tomorrow, "kokeellinen malli huomispäivän yhteisöstä". Walt Disney haaveili, että Epcotista olisi rakennettu oikea kaupunki, jossa hyödynnettäisiin uusinta teknologiaa. Disneyn kuoleman jälkeen suunnitelmia muutettiin vähemmän kunnianhimoisiksi. Puisto avattiin vuonna 1982. Se koostuu kahdesta osasta: Future World ("tulevaisuuden maailma") ja Worlds Showcase ("maailmannäyttely").

Future World -osassa on kahdeksan paviljonkia, joista monilla on yrityssponsori. Esimerkiksi Exxon sponsoroi energia-aiheista näyttelyä ja vuonna 2013 avattua Innovaatio-teemanäyttelyä sponsoroi IBM.

World Showcase -osassa on oikeiden maailmannäyttelyiden tavoin eri maiden paviljonkeja. Yksitoista paviljonkia on sijoitettu suuren tekojärven rannoille. Tekojärvellä järjestetään joka ilta ilotulitus sekä vesi- ja valoshow.

Yksityiskohtia eri maiden paviljongeista:

* EnglantiEnglanti
* JapaniJapani
* MeksikoMeksiko

Valoshow.

Lähteet
-------

1. ↑  2012 Theme Park Attendance Results Attraction TicketsInfo. Viitattu 11.3.2014.
2. ↑  10 Most Popular Amusement Parks In The World 10 Most Popular Today. Viitattu 11.3.2014.
3. ↑  The world’s most popular theme parks  2012. FOX News. Viitattu 11.3.2014.
4. ↑  Epcot Encyclopedia Britannica. Viitattu 11.3.2014.
5. ↑  GLITCHES MAR DISNEY'S EPCOT DEBUT  1982. NY Times. Viitattu 11.3.2014.
6. ↑  New Epcot exhibit looks at innovation, flow of data in everyday life; collaboration with IBM  2013. Kanada:  Guardian. Viitattu 11.3.2014.

Aiheesta muualla
----------------

* Kuvia tai muita tiedostoja aiheesta **Epcot** Wikimedia Commonsissa
**Arthur Michael Robert Weaver** (s. 2. toukokuuta 1978) on kanadalainen uransa lopettanut jääkiekkoilija.

Ura
---

Varaamaton vapaa pelaaja allekirjoitti sopimuksen Atlanta Thrashersin kanssa 15. kesäkuuta 2000. Hän voitti IHL:n mestaruuden Atlantan yhteistyöseurassa Orlando Solar Bearsissa. Kaudella 2001–2002 Weaver pelasi ensimmäiset 16 NHL-otteluaan. Weaver pelasi suurimman osan Atlantassa viettämistään neljästä kaudesta farmijoukkue Chicago Wolvesissa.

Kesällä 2004 Weaver siirtyi vapaana pelaajana Los Angeles Kingsiin. Työsulkukauden 2004–2005 hän pelasi Kingsin AHL-yhteistyöseurassa Manchester Monarchsissa. Kaudet 2005–2006 ja 2006–2007 NHL:ssä.

8. elokuuta 2007 Weaver teki sopimuksen Pittsburgh Penguinsin kanssa. Ennen kauden 2007–2008 alkua hänet kuitenkin asetettiin waiver-listalle, josta Vancouver Canucks hänet poimi itselleen. Hän pelasi Canucksissa 55 peliä.

Seuraavaksi kaudeksi Weaver siirtyi St. Louis Bluesiin. 

3. elokuuta 2010 Weaver siirtyi St. Louisista vapaaksi pelaajaksi, jollaisena hän teki kahden vuoden ja 1,8 miljoonan dollarin sopimuksen Florida Panthersin kanssa. 

Neljännellä Florida -kaudellaan 2013–2014 Weaver kaupattiin 4. maaliskuuta 2014 Montreal Canadiensiin, joka antoi tilalle viidennen kierroksen varausvuoron vuoden 2015 varaustilaisuuteen.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Mike Weaver (ice hockey)
| Lavotškin La-7 |
| --- |
|  |
| Kuvaus |
| Rooli | Hävittäjä |
| Miehistö | Ohjaaja |
| Ensilento | marraskuussa 1943 |
| Palveluskäyttöön | kevät 1944 |
| Valmistaja | Lavotškin |
| Mitat |
| Pituus | 8,60 m |  |
| Kärkiväli | 9,80 m |  |
| Korkeus | 2,540 m |  |
| Siipipinta-ala | 17,5 m² |  |
| Paino |
| Tyhjäpaino | 2638 kg |  |
| Lastattuna | 3265 kg |  |
| Suurin lentoonlähtöpaino | 3400 kg |  |
| Voimanlähde |
| Moottori | Švetsov AŠ-82FN -tähtimoottori |
| Teho | 1380 kW | 1850 hv |
| Suoritusarvot |
| Huippunopeus | 680 km/h |  |
| Lentomatka | 990 km |  |
| Suurin korkeus | 9 500 m |  |
| Nousunopeus | 1 100 m/min |  |
| Siipikuorma | 187 kg/m² |  |
| Teho-paino-suhde | 0,42 kW/kg |  |
| Mittarit |
| Mittarit |  |
| Aseistus |
| Tykki | 2 x 20 mm ŠVAK tykki |
| Kuorma | 200 kg pommeja |

**Lavotškin La-7** (Лавочкин Ла-7) oli toisen maailmansodan aikainen neuvostoliittolainen hävittäjälentokone. Se oli parannettu ja kehittyneempi versio Lavotškin La-5-hävittäjästä[1] ja viimeinen vuonna 1938 LaGG-1 -hävittäjästä alkaneesta mallisarjasta.

Vuonna 1943 La-5:stä oli tullut yksi neuvostoilmavoimien tärkeimmistä konetyypeistä, mutta sen pääsuunnittelija Semjon Lavotškin ja TsAGIn insinöörit näkivät siinä edelleen parantamisen varaa. Jo LaGG-1:n suunnittelussa oli pyritty säästämään strategisia metalleja, joten sen rakenne perustui vaneriin. Materiaalipulan uhan väistyttyä Lavotškin korvasi suuren osan uuden konemallin rakenteesta, muun muassa siipisalot, metalliosilla, samalla kun sitä virtaviivaistettiin suorituskyvyn parantamiseksi. Uuden hävittäjän prototyyppi La-120 teki ensilentonsa vuoden 1943 marraskuussa ja La-7 tuli palveluskäyttöön jo seuraavana keväänä. 

La-7:n kokonaisvalmistusmäärä oli La-7 UTI harjoitushävittäjät mukaan lukien 5 753 kappaletta. Konetyyppi oli Neuvostoliiton lisäksi myös Tšekkoslovakian ja Romanian ilmavoimien käytössä. 

Neuvostoliittolainen ässä Ivan Kožedub ja parinsa Dimitri Titorenko pudottivat La 7:lla lentäessään Messerschmitt Me 262 -suihkuhävittäjän 19.2.1945.[2] Tämä oli samalla ainoa Neuvostoliiton lentäjien saavuttama pudotus tästä tyypistä, joilla lennettiin ennen muuta Yhdysvaltojen päiväpommitusten torjuntalentoja.

Lavotškinin seuraava konetyyppi, Lavotškin La-9 muistutti edeltäjäänsä ulkoisesti, mutta oli rakenteeltaan kokonaan uudelleen suunniteltu.

Lähteet
-------

* 
* 

1. ↑
2. ↑  aviation history

Commons
Wikimedia Commonsissa on kuvia tai muita tiedostoja aiheesta **Lavotškin La-7**.